ಮಾಲ್ಡೀವ್ಸ್‌ಗೆ ಸಂಪೂರ್ಣ ರಾಜಕೀಯ ಸ್ವಾತಂತ್ರ್ಯ ನೀಡುವ ಒಪ್ಪಂದಕ್ಕೆ ಗೌರವಾನ್ವಿತ ಸುಲ್ತಾನ್ ಪರವಾಗಿ ಇಬ್ರಾಹಿಮ್ ನಾಸಿರ್ ರನ್ನಬಂದೆಯ್ರಿ ಕಿಲೆಗೆಫಾನ್ ಸಹಿ ಹಾಕಿದರು. ಗೌರವಾನ್ವಿತ ರಾಣಿಯ ಪರವಾಗಿ ಬ್ರಿಟೀಷ್ ರಾಯಭಾರಿ ಸರ್ ಮೈಕೆಲ್ ವಾಲ್ಕರ್‌ನ್ನು ಮಾಲ್ಡೀವ್ಸ್‌ ದ್ವೀಪದ ಪ್ರಧಾನಮಂತ್ರಿಯಾಗಿ ನಿಯೋಜಿಸಲಾಯಿತು. ಈ ಸಮಾರಂಭವು ಬ್ರಿಟೀಷ್ ಹೈ ಕಮೀಷನರವರ ಕೊಲೊಂಬೊದ ನಿವಾಸದಲ್ಲಿ ಜುಲೈ 26, 1965 ರಂದು ನಡೆಯಿತು. 1965ರಲ್ಲಿ ಬ್ರಿಟೀಷ್‌ರಿಂದ ಸ್ವಾತಂತ್ರ್ಯವಾದ ನಂತರ ರಾಜ ಮಹಮ್ಮದ್ ಫರೀದ್ ದಿದಿ ಆಧಿಪತ್ಯದಲ್ಲಿ ಸುಲ್ತಾನೇಟ್ ಇನ್ನೂ ಮೂರು ವರ್ಷ ಕೆಲಸ ನಿರ್ವಹಿಸಲು ಮುಂದುವರೆದನು. ನವೆಂಬರ್ 11, 1968ರಂದು ರಾಜಪ್ರಭುತ್ವ ಕೊನೆಗೊಳಿಸಲಾಯಿತು. ಇಬ್ರಾಹಿಮ್ ನಾಸೀರ್‌ರವರ ಅಧ್ಯಕ್ಷತೆಯಲ್ಲಿಗಣರಾಜ್ಯವನ್ನು ಪುನಃ ಸ್ಥಾಪಿಸಲಾಯಿತು. ಆದರೆ ಇದು ಸರ್ಕಾರದ ರಚನೆಯಲ್ಲಿ ಗಮನಾರ್ಹ ಬದಲಾವಣೆಯಾಗಲಿಲ್ಲ. ಮಾಲ್ಡೀವ್ ದ್ವೀಪ ದೇಶದ ಹೆಸರು ಮಾಲ್ಡೀವ್ಸ್ ಎಂದು ಅಧಿಕೃತವಾಗಿ ಬದಲಾಯಿತು. 1970ರ ಶುರುವಿಗೆ ಪ್ರವಾಸೋದ್ಯಮದಿಂದ ಈ ದ್ವೀಪ ಸಮೂಹಗಳ ಬೆಳವಣಿಗೆ ಆರಂಭವಾಯಿತು.

70ರ ದಶಕದಲ್ಲಿ ಅಧ್ಯಕ್ಷ ನಾಸೀರ್ ಒಳಗುಂಪಿಗೂ ಮತ್ತು ಪ್ರಸಿದ್ಧ ರಾಜಕೀಯ ವ್ಯಕಿಗಳ ನಡುವೆ ಒಳಜಗಳ 1975 ವರೆಗೂ ಮುಂದುವರೆದು ಚುನಾಯಿತ ಪ್ರಧಾನಿ ಅಹಮ್ಮದ್ ಝಕಿಯವರನ್ನು ಬಂಧಿಸಿ ಗಡಿಪಾರು ಮಾಡಿ ದೂರದ ಹವಳದ್ವೀಪದಲ್ಲಿ ಇಡಲಾಯಿತು. ಗಾನ್‌ನಲ್ಲಿರುವ ಬ್ರಿಟೀಷ್ ವಿಮಾನ ನಿಲ್ದಾಣ ಮುಚ್ಚುವಿಕೆಯಿಂದ ಮತ್ತು ಒಣ ಮೀನು ಮಾರುಕಟ್ಟೆ ಕುಸಿತವಾದ್ದರಿಂದ ಆರ್ಥಿಕತೆ ಕ್ಷೀಣಿಸಿತು. ಜೊತೆಗೆ ಅವರ ಆಡಳಿತಕ್ಕೆ ಬೆಂಬಲ ದೊರಕ್ಕದ್ದರಿಂದ 1978ರಲ್ಲಿ ಬೊಕ್ಕದದಿಂದ ಹಲವಾರು ಮಿಲಿಯನ್ ಡಾಲರ್ಸ್ ಜೊತೆಗೆ ನಾಸೀರ್ ಸಿಂಗಾಪುರಕ್ಕೆ ಪಲಾಯನ ಮಾಡಿದರು.

1978ರಿಂದ ಮೌಮುನ್ ಅಬ್ದುಲ್ ಗಯುಮ್ 30 ವರ್ಷ ಅಧ್ಯಕ್ಷರಾಗಿ ಆಡಳಿತ ಮಾಡಿದ್ದಾರೆ. ಆರು ಚುನಾವಣೆಯನ್ನು ನಿರಂತರವಾಗಿ ಯಾವುದೇ ವಿರೋಧವಿಲ್ಲದೆ ಗೆದ್ದಿದ್ದಾರೆ. ಇವರ ಆಯ್ಕೆಯ ಅವಧಿಯಲ್ಲಿ ಗಯುಮ್‌ರು ಬಡ ದ್ವೀಪಗಳ ಅಭಿವೃದ್ದಿಗೆ ಮೊದಲ ಪ್ರಾಮುಖ್ಯತೆ ನೀಡಿದ್ದರಿಂದ ರಾಜಕೀಯ ಸ್ಥಿರತೆ ಮತ್ತು ಆರ್ಥಿಕ ಬೆಳವಣಿಗೆಗೆ ದಾರಿ ತೋರಿತು. ವಿದೇಶಿ ಸಂಪರ್ಕಕ್ಕೆ ಹೆಚ್ಚಿನ ಉತ್ತೇಜನ ದೊರೆತು ಪ್ರವಾಸೋದ್ಯಮ ವೃದ್ಧಿಯಿಂದ ದ್ವೀಪಗಳ ಅಭಿವೃದ್ಧಿಯಾಯಿತು. ಆದಾಗ್ಯೂ ಇವರ ಆಡಳಿತ ವಿವಾದಾತ್ಮಕವಾಗಿ ಕೆಲವು ವಿಮರ್ಶಕರ ಪ್ರಕಾರ ರಾಜಕೀಯ ಪಕ್ಷಪಾತಿ ಸ್ವಾತಂತ್ರ್ಯವನ್ನು ಸೀಮಿತಗೊಳಿದ್ದರಿಂದ ಗಯುಮ್ ಒಬ್ಬ ನಿರಂಕುಶವಾದಿ ಎಂದು ಪರಿಗಣಿಸಲಾಯ್ತು.

ನಾಸೀರ್ ಬೆಂಬಲಿಗರು ಹಾಗೂ ವ್ಯಾಪಾರಿ ಆಸಕ್ತರು ಸರ್ಕಾರವನ್ನು ಉರುಳಿಸಲು ಹಲವಾರು (1980, 1983 ಮತ್ತು 1988ರಲ್ಲಿ) ಆಕ್ರಮಣಕಾರಿ ಪ್ರಯತ್ನದಲ್ಲಿ ಯಶಸ್ವಿಯಾಗಲು ಸಾಧ್ಯವಾಗಲಿಲ್ಲ. ಮೊದಲೆರಡು ಪ್ರಯತ್ನ ಸ್ವಲ್ಪ ಯಶಸ್ಸು ಕಂಡಿತು,1988ರ ಆಕ್ರಮಣಕಾರಿ ಪ್ರಯತ್ನದಲ್ಲಿ 200ಜನ ಒಳಗೊಂಡ PLOTE ತಮಿಳು ಮಿಲಿಟರಿ ಗುಂಪಿನ ಜೊತೆಗೆ ವಿಮಾನ ನಿಲ್ದಾಣ ಸ್ವಾಧೀನ ಪಡಿಸಿಕೊಂಡರು ಮತ್ತು ಈ ಕಾರಣದಿಂದ ಗಯೂಮ್ ಮನೆಯಿಂದ ಮನೆಗೆ ಭಾರತೀಯ 1600 ವಾಯುಪಡೆಯ ಸೈನಿಕರು ಮಧ್ಯಪ್ರವೇಶಿಸಿ ಮಾಲೆಯಲ್ಲಿ ಆಡಳತ ಪುನಃಸ್ಥಾಪನೆ ಮಾಡುವ ತನಕ ಪಲಾಯನ ಮಾಡುತ್ತಿರಬೇಕಾಯಿತು.

1988 ನವೆಂಬರ್ ನಲ್ಲಿ ಮಾಲ್ಡೀವಿಯನ್ ಗುಂಪು ಮುಹಮ್ಮದು ಇಬ್ರಾಹಿಮ್ ಲುಟ್‌ಫೀ ಒಬ್ಬ ಸಣ್ಣ ವ್ಯಾಪಾರಿಯ ಮುಂದಾಳತ್ವದಲ್ಲಿ ಶ್ರೀಲಂಕಾದ ಬಾಡಿಗೆ ಸೈನಿಕರನ್ನು ಉಪಯೋಗಿಸಿಕೊಂಡು ಅಧ್ಯಕ್ಷ ಗಯೂಮ್ ವಿರುದ್ದ ಆಕ್ರಮಣ ಮಾಡಿದರು. ಮಾಲ್ಡೀವಿಯನ್ ಸರ್ಕಾರ ಸಹಾಯಕ್ಕಾಗಿ ಮನವಿ ಮಾಡಿಕೊಂಡ ನಂತರ, ಭಾರತೀಯ ಮಿಲಿಟರಿ ಮಧ್ಯಪ್ರವೇಶಿಸಿ ಬಾಡಿಗೆ ಸೈನಿಕರ ವಿರುದ್ದ ಹೋರಾಡಿ ಗಯೂಮ್ ಪುನಃ ಅಧಿಕಾರ ವಹಿಕೊಳ್ಳಲು ನೆರವಾದರು. ನವೆಂಬರ್ 3, 1988 ರ ರಾತ್ರಿ ಭಾರತದ ವಾಯು ದಳ ವಿಮಾನದ ಮೂಲಕ ಪ್ಯಾರಚ್ಯೂಟ್ ಬೆಟಾಲಿಯನ್ ಗುಂಪನ್ನು ಆಗ್ರಾದಿಂದ ಕಳುಹಿಸಿದರು. ಅವರಲ್ಲಿ ಕೆಲವರು ಮಾಲ್ಡೀವ್ಸ್‌ನ್ನು ನಿರಂತರ ಸುತ್ತುವರಿದರು. ಭಾರತೀಯ ವೈಮಾನಿಕ ಸೈನಿಕರು ಹುಲುಲುನಲ್ಲಿ ಇಳಿದರು ಮತ್ತು ಒಂದು ತಾಸಿನ ಒಳಗಡೆ ವಿಮಾನ ನಿಲ್ದಾಣ ಭದ್ರ ಪಡಿಸಿ ಸರ್ಕಾರವನ್ನು ಮಾಲೆಯಲ್ಲಿ ಪುನಃ ಸ್ಥಾಪಿಸಿದರು. ಅಲ್ಪಾವಧಿಯ ರಕ್ತರಹಿತ ಕಾರ್ಯಾಚರಣೆಯನ್ನು "ಆಪರೇಷನ್ ಕ್ಯಾಕ್ಟಸ್" ಎಂದು ಗುರುತಿಸಲಾಯಿತು. ಇದರಲ್ಲಿ ಭಾರತೀಯ ನೌಕಾಪಡೆ ಕೂಡ ಭಾಗವಹಿಸಿತ್ತು.

ಸ್ವಾತಂತ್ರ್ಯ
ಪ್ರವಾಸೋದ್ಯಮ
ದಿ ಇಂಡಿಯನ್ ಓಷನ್ ಕಮೀಷನ್ (ಹಿಂದೂ ಮಹಾಸಾಗರ ಆಯೋಗ)
ಮಾಲ್ಡೀವ್ಸ್ ಮಿಲಿಟರಿ (ಸೈನಿಕರು)